
	Comisia pentru agricultură, silvicultură, industrie alimentară şi servicii specifice

	
	Bucureşti,  29.04.2015

Nr. 4c-4/246



RAPORT   
asupra proiectului de Lege pentru modificarea Legii pomiculturii nr. 348/2003
(PL.x 271/2015)
În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice, a fost sesizată spre dezbatere în fond cu proiectul de Lege pentru modificarea Legii pomiculturii nr. 348/2003, trimis cu adresa nr. PL. x 271 din 24 martie 2015 şi înregistrat cu adresa nr. 4c-4/172/24.03.2015.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege  în şedinţa din 18 martie 2015.
Consiliul Legislativ a avizat favorabil propunerea legislativă.
Proiectul de lege are ca obiect de reglementare modificarea şi completarea Legii pomiculturii nr. 348/2003, republicată, cu modificările ulterioare. 
Membrii Comisiei pentru agricultură, silvicultură, industrie alimentară şi servicii specifice au examinat iniţiativa legislativă menţionată mai sus în şedinţa din 28 aprilie 2015. La lucrările Comisiei şi-au înregistrat prezenţa un număr de 35 deputaţi, din totalul de 37 de membri.

La dezbaterea proiectului a participat, ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Dumitru Daniel Botănoiu, secretar de stat în cadrul Ministerului Agriculturii şi Dezvoltării Rurale.
În urma examinării proiectului de lege şi a opiniilor exprimate de către membrii comisiei, s-a hotărât, în unanimitate de voturi, să supună plenului Camerei Deputaţilor adoptarea proiectului de Lege pentru modificarea Legii pomiculturii nr. 348/2003, cu amendamentele admise prezentate în anexă.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,
 Nini SĂPUNARU
	SECRETAR, 

Costel ŞOPTICĂ


     

 Consilier parlamentar, Anton Păştinaru                                                                                                                          





Anexă
AMENDAMENTE ADMISE
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text Senat 
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	LEGE

pentru  modificare Legii pomiculturii nr. 348/2003
	Nemodificat 
	

	2. 
	Articol unic. – Legea pomiculturii nr. 348/2003, republicată în Monitorul Oficial al României, Partea I, nr. 300 din 17 aprilie 2008, cu modificările ulterioare, se modifică după cum urmează:
	Nemodificat 
	

	3. 
	1. La articolul 4, alineatul (1), se modifică şi va avea următorul cuprins: 

„Art. 4. – (1) Patrimoniul pomicol se compune din următoarele grupe: pomi, duzi şi arbuşti fructiferi, indiferent de sistemul de cultură, căpşunării, pepiniere pomicole, inclusiv terenurile pentru asolamente, terenurile în pregătire pentru plantare şi terenurile din intravilan plantate cu pomi, duzi, arbuşti fructiferi şi căpşuni.”
	1. La articolul 4, alineatul (1), se modifică şi va avea următorul cuprins: 

„Art. 4. – (1) Patrimoniul pomicol se compune din următoarele grupe: pomi, duzi şi arbuşti fructiferi, indiferent de sistemul de cultură, căpşunării, pepiniere, inclusiv terenurile pentru asolamente, terenurile în pregătire pentru plantare şi terenurile din intravilan plantate cu pomi, duzi, arbuşti fructiferi şi căpşuni.”
Autor: 

Deputat PSD – Petre Daea 
	Pentru a cuprinde tot spectrul de pepiniere horticole. 

	4. 
	2. La articolul 5, alineatul (1) litera d) se modifică şi va avea următorul cuprins:

„d) pepiniere pomicole şi de duzi;”
	Nemodificat 
	

	5. 
	3. La articolul 9, alineatul (1) se modifică şi va avea următorul cuprins: 

        „Art. 9. – (1) Înfiinţarea plantaţiilor de pomi, duzi, arbuşti fructiferi şi căpşuni se face în zone consacrate, alegerea speciilor şi soiurilor este opţiunea liberă a oricărui proprietar sau deţinător de teren, la recomandarea specialiştilor autorizaţi în acest scop, conform prevederilor legale.”
	Nemodificat 
	

	6. 
	4. Articolul 11 se modifică şi va avea următorul cuprins: 

     „Art. 11. -  Proprietarii şi deţinătorii legali de terenuri, care doresc să înfiinţeze plantaţii pomicole şi de dud, beneficiază de ajutoare financiare din partea statului, în conformitate cu legislaţia în vigoare.”
	Nemodificat 
	

	7. 
	5. Anexa nr. 1 se modifică şi se înlocuieşte cu anexa nr. 1 la prezenta lege:


	La anexa nr. 1, după litera c, se introduce o nouă literă, litera D, cu următorul cuprins:  

„D. Dud
 Dud alb 

 Dud negru” 

Autor: 

Deputat PSD – Ioan Munteanu

